ai4bharat/Pralekha huggingface dataset:
सूचना और प्रसारण मंत्रालय
उपराष्ट्रपति के कार्यकाल के तीसरे वर्ष का वृत्तांत देने वाली पुस्तक का विमोचन केन्द्रीय रक्षा मंत्री करेंगे
केन्द्रीय सूचना एवं प्रसारण मंत्री श्री प्रकाश जावड़ेकर इस पुस्तक के ई-वर्जन का विमोचन करेंगे
उपराष्ट्रपति श्री एम. वेंकैया नायडू के कार्यकाल के तीसरे वर्ष का वृत्तांत प्रस्तुत करने वाली पुस्तक ‘कनेक्टिंग, कम्युनिकेटिंग, चेंजिंग’ का विमोचन कल 11 अगस्त, 2020 को केन्द्रीय रक्षा मंत्री श्री राजनाथ सिंह दिल्ली स्थित उपराष्ट्रपति निवास में करेंगे।
श्री नायडू के कार्यकाल का तीसरा वर्ष 11 अगस्त को पूरा हो रहा है।
इस पुस्तक के इलेक्ट्रॉनिक वर्जन  का विमोचन केन्द्रीय सूचना एवं प्रसारण मंत्री श्री प्रकाश जावड़ेकर करेंगे। 250 से भी अधिक पृष्ठों वाली इस पुस्तक को सूचना एवं प्रसारण मंत्रालय के प्रकाशन विभाग ने प्रस्तुत किया है।
इस पुस्तक में उत्कृष्ट शब्दों और चित्रों के जरिए उपराष्ट्रपति के विभिन्न कार्यकलापों के बारे में बताया गया है जिनमें उनकी देश-विदेश की यात्राओं का वृत्तांत भी शामिल है। इस पुस्तक में किसानों, वैज्ञानिकों, डॉक्टरों, युवाओं, प्रशासकों, उद्योग जगत की हस्तियों एवं कलाकारों, इत्यादि के साथ उनके संवाद की झलक भी प्रस्तुत की गई है।
इस पुस्तक में उपराष्ट्रपति की विदेश यात्राओं, विश्व भर के राजनेताओं के साथ उनके वार्तालापों और विभिन्न देशों में भारतीय समुदाय को उनके संबोधन से जुड़े कार्यक्रमों को भी कवर किया गया है।
श्री नायडू ने राज्यसभा के कामकाज को और भी अधिक प्रभावकारी बनाने के लिए जो बदलाव किए हैं और इसके फलस्वरूप उच्च सदन के कामकाज में जो उल्लेखनीय सुधार हुआ है उसका भी जिक्र इस पुस्तक में किया गया है। इस पुस्तक के अंतिम अध्याय में यह बताया गया है कि किस तरह से उपराष्ट्रपति ने महामारी के दौरान समय का प्रभावकारी ढंग से सदुपयोग किया और अपने मित्रों, शिक्षकों, लंबे समय तक साथ में काम करने वाले सहयोगियों, पुराने एवं नए परिचितों, रिश्तेदारों, सांसदों, आध्यात्मिक गुरुओं एवं पत्रकारों इत्यादि का हाल-चाल जानने के लिए ‘मिशन कनेक्ट’ शुरू किया।
उन्होंने मुख्यमंत्रियों, राज्यपालों, संसद के दोनों सदनों में विभिन्न राजनीतिक दलों के नेताओं और राज्यसभा के सभी सांसदों के साथ टेलीफोन पर भी बातचीत की।
पृथ्वी विज्ञान मंत्रालय
बंगाल की खाड़ी के उत्तर पश्चिम तथा आसपास के पश्चिम मध्य क्षेत्र के ऊपर अत्यधिक भीषण चक्रवाती तूफान फोनी की ताजा स्थिति
(|
|
तिथि/समय 
|
|
03-05-2019 
|
|
स्थिति अक्षांश/देशान्तर
|
|
अत्यधिक भीषण चक्रवाती तूफान फोनी 3 मई, 2019 को सुबह 12:30 बजे कमजोर होकर अत्यन्त भीषण चक्रवाती तूफान में बदल गया है। फोनी तटीय ओड़िशा के निकट 20.3 डिग्री अक्षांश उत्तर और 86.0 डिग्री देशान्तर पूर्व पर केन्द्रित था। यह भुवनेश्वर से 18 किलोमीटर पूर्व उत्तर-पूर्व दिशा में और कटक से दक्षिण पूर्व दिशा में 20 किलोमीटर की दूरी पर केन्द्रित था।
|
|
चक्रवाती तूफान के दौरान हवा की गति
|
|
155-165 किलोमीटर प्रति घंटा से बढ़कर 180 किलोमीटर प्रति घंटा।
भुवनेश्वर हवाई अड्डे में आज 11:30 बजे हवा की गति 92 किलोमीटर प्रति घंटा दर्ज की गई जो बढकर 130 किलोमीटर प्रति घंटे तक पंहुची।
|
|
पूर्वानुमान
|
|
अत्यन्त भीषण चक्रवाती तूफान फोनी के उत्तर-उत्तर पूर्व दिशा की ओर बढ़ने और अगले 9 घंटो में कमजोर होकर भीषण चक्रवाती तूफान में बदलने की संभावना है।
वित्त मंत्रालय
आईएफएससीए ने विमान परिचालन पट्टे की रूपरेखा जारी की
केंद्रीय वित्त मंत्री श्रीमती निर्मला सीतारमण ने जुलाई 2019 में अपने बजट भाषण में कहा था, 'भारत के लिए विमान वित्त पोषण और भारतीय तटों से पट्टा गतिविधियों को शुरू करने का समय हो चुका है।' यह 'आत्मनिर्भर विमानन उद्योग के विकास' और इंटरनेशनल फाइनेंशियल सर्विसेज सेंटर  के नाम से भारत के वित्तीय विशेष आर्थिक क्षेत्र में उपलब्ध कारोबारी अवसरों का लाभ उठाने के अलावा विमान वित्त पोषण के क्षेत्र में आकांक्षी रोजगार सृजित करने के लिए महत्वपूर्ण है।'
16 अक्टूबर 2020 को भारत सरकार ने इंटरनेशनल फाइनेंशियल सर्विसेज सेंटर्स अथॉरिटी  की सिफारिश पर विमान पट्टे को इंटरनेशनल फाइनेंशियल सर्विसेज सेंटर्स अथॉरिटी एक्ट 2019 के तहत एक वित्तीय उत्पाद के तौर पर अधिसूचित किया था जिसमें परिचालन एवं वित्तीय पट्टे शामिल थे। इसके अलावा इसमें विमान अथवा हेलिकॉप्टर और विमान अथवा हेलिकॉप्टर के इंजन एवं कलपुर्जों के लिए हाइब्रिड परिचालन एवं वित्तीय पट्टे भी शामिल हैं।
इसी संदर्भ में आईएफएससीए ने 16 दिसंबर 2020 को विमान पट्टा अधिनियम के मसौदे पर एक परामर्श पत्र जारी किया था। विभिन्न प्रतिभागियों द्वारा दिखाई गई रुचि और विभिन्न हितधारकों से प्राप्त की प्रतिक्रिया के आधार पर आईएफएससीए की ओर से आज विमान परिचालन पट्टे की रूपरेखा जारी की गई। यह भारत के आईएफएससी में विमान परिचालन पट्टा कारोबार को सक्षम करेगा। इस परियोजना के अनुमानित बाजार का आकार 50 अरब डॉलर से अधिक है।
विमान परिचालन पट्टे की रूपरेखा पर परिपत्र आईएफएससीए की वेबसाइट यूआरएल: https://www.ifsca.gov.in/circular पर अपलोड किया गया है।
वित्त मंत्रालय
सरकार का कहना है, ‘आरबीआई अधिनियम की रूपरेखा के अंतर्गत केन्द्रीय बैंक की स्वायत्तता गवर्नेंस से जुड़ी एक अनिवार्य एवं अविवादित आवश्यकता है’
सरकार का कहना है, ‘आरबीआई अधिनियम की रूपरेखा के अंतर्गत केन्द्रीय बैंक की स्वायत्तता गवर्नेंस से जुड़ी एक अनिवार्य एवं अविवादित आवश्यकता है। देश में विभिन्न सरकारों ने इसे ध्यान में रखा है और इसका सम्मान किया है। सरकार एवं केन्द्रीय बैंक दोनों ही अपने कामकाज में जन हित और भारतीय अर्धव्यवस्था की आवश्यकताओं से निर्देशित होते हैं। इसे ध्यान में रखते हुए समय-समय पर सरकार और भारतीय रिजर्व बैंक  अनेक मुद्दों पर विस्तार से सलाह-मशविरा करते हैं। यह बात अन्य नियामकों के लिए भी सही है। भारत सरकार ने इस तरह के पारस्परिक सलाह-मशविरा की विषय-वस्तु को कभी भी सार्वजनिक नहीं किया है। केवल अंतिम निर्णयों के ही बारे में जानकारी दी जाती है। सरकार इस तरह से होने वाले सलाह-मशविरा के जरिये विभिन्न मुद्दों पर अपने आकलन को प्रस्तुत करती है और संभावित समाधान सुझाती है। सरकार आगे भी इसी तरह से कदम उठाती रहेगी।
वित्त मंत्रालय
भारत सरकार ने भारतीय राजस्व सेवा  के 15 वरिष्ठ अधिकारियों को तत्काल प्रभाव से अनिवार्य सेवानिवृत्ति दी
राष्ट्रपति ने मौलिक अधिकारों के नियम 56 की धारा  के तहत प्रदत्त अधिकारों का उपयोग करते हुए जनहित में भारतीय राजस्व सेवा   के 15 वरिष्ठ अधिकारियों को 50 वर्ष की आयु पूर्ण करने पर तत्काल प्रभाव से अनिवार्य सेवानिवृत्ति दी। ये सभी प्रधान आयुक्त, आयुक्त, अपर आयुक्त, उपायुक्त और सहायक आयुक्त आदि पद के अधिकारी हैं।
इन सभी 15 अधिकारियों को तीन महीने की अवधि के लिए वेतन और भत्तों के समान राशि का भुगतान किया जाएगा। इस राशि  की गणना उसी दर पर की जाएगी जो उनमें से प्रत्येक को सेवानिवृत्ति से ऐन पहले प्राप्त हो रही होती।
केन्द्रीय अप्रत्यक्ष कर एवं सीमा शुल्क बोर्ड , राजस्व विभाग, वित्त मंत्रालय, भारत सरकार द्वारा इनमें से प्रत्येक के लिए इस आशय का पृथक आदेश आज जारी किया गया।
इन अधिकारियों का विवरण निम्नलिखित है:
1. श्री अनूप कुमार श्रीवास्तव, आईआरएस , वर्तमान में महानिदेशक , नई दिल्ली की दिल्ली क्षेत्रीय इकाई में प्रधान अपर महानिदेशक के पद पर तैनात।
2. श्री अतुल दीक्षित, आयुक्त, आईआरएस , वर्तमान में निलंबित हैं।
3. श्री संसार चंद, आयुक्त, आईआरएस , वर्तमान में आयुक्त , सीईएसटीएटी, कोलकाता में तैनात।
4. श्री गद्दाला श्री हर्ष, आयुक्त, आईआरएस , वर्तमान में आयुक्त, डीजीपीएम, चेन्नई में तैनात।
5. श्री विनय बृज सिंह, आयुक्त, आईआरएस , वर्तमान में निलंबित हैं।
6. श्री अशोक रतिलाल महिदा, अपर आयुक्त, आईआरएस , वर्तमान में महानिदेशक , कोलकाता में तैनात।
7. श्री वीरेंद्र कुमा अग्रवाल, अपर आयुक्त, आईआरएस , नागपुर जीएसटी जोन में तैनात।
8. श्री अमरेश जैन, उपायुक्त , दिल्ली जीएसटी जोन में तैनात।
9. श्री नलिन कुमार, संयुक्त आयुक्त, आईआरएस , वर्तमान में निलंबित हैं।
10. श्री सुरेन्द्र सिंह पबाना, सहायक आयुक्त, आईआरएस , वर्तमान में निलंबित हैं।
11. श्री सुरेन्द्र सिंह बिष्ट, आईआरएस , वर्तमान में भुवनेश्वर जीएसटी जोन में सहायक आयुक्त के रूप में तैनात।
12. श्री विनोद कुमार सांगा, सहायक आयुक्त, आईआरएस , वर्तमान में मुंबई सीमा शुल्क क्षेत्र- III में तैनात।
13. श्री राजू सेकर, अपर आयुक्त, आईआरएस , वर्तमान में विझाग जीएसटी क्षेत्र में तैनात।
14. अशोक कुमार असवाल, उपायुक्त, आईआरएस , वर्तमान में लॉजिस्टिक्स निदेशालय, नई दिल्ली में तैनात।
15. मोहम्मद अल्ताफ, आईआरएस , वर्तमान में सहायक आयुक्त , इलाहाबाद के रूप में तैनात।
रक्षा मंत्रालय
आईएनएस तरकश नॉर्वे के बर्गन पहुंचा
भारतीय नौसेना के युद्धपोत, तरकश ने आज  नॉर्वे के बर्गन बंदरगाह में प्रवेश किया। भारतीय नौसेना का यह युद्धपोत तरकश पश्चिमी बेड़े ओवरसीज परिनियोजन 01/2019 के एक अंग के रूप में नॉर्वे की तीन दिवसीय यात्रा पर है। यह युद्धपोत भारतीय नौसेना की पश्चिमी कमान का एक हिस्सा है और मुंबई स्थित फ्लैग ऑफिसर कमांडिंग-इन-चीफ/वेस्टर्न नेवल कमांड के ऑपरेशनल कमांड के अधीन है। तरकश का बर्गन बंदरगाह पर पहुंचना नॉर्वे के साथ भारत के बेहतर संबंधों का प्रतीक है। कैप्टन सतीश वासुदेव की कमान में आईएनएस तरकश भारतीय नौसेना के सबसे शक्तिशाली फ्रंटलाइन फ्रिगेटों में से एक है और यह विभिन्न स्तर के बहुमुखी हथियारों और सेंसर से लैस है।
पोर्ट कॉल के दौरान, नॉर्वे के विभिन्न गणमान्य व्यक्ति और सरकारी अधिकारी तरकश का दौरा करेंगे। दोनों देशों के बीच सहयोग में वृद्धि के लिए नॉर्वे की रॉयल नौसेना और कोस्ट गार्ड के साथ उच्च स्तर की पेशेवर वार्ता की भी योजना है। इसके अलावा भारतीय और नॉर्वे की नौसेनाओं के बीच सामाजिक आदान-प्रदान के अलावा खेल प्रतिस्पर्धाओं का भी आयोजन किया जाएगा।
भारत के नॉर्वे के साथ 1947 से सौहार्दपूर्ण और मैत्रीपूर्ण संबंध हैं। भारत-नॉर्वे संयुक्त आयोग की बैठकों के माध्यम से दोनों देशों के बीच द्विपक्षीय सहयोग में प्रगति हुई है। रॉयल नॉर्वेजियन नेवी और भारतीय नौसेना के बीच फरवरी 2017 को नई दिल्ली में एक द्विपक्षीय चर्चा का आयोजन किया गया था।
भारतीय नौसेना मिशन के अंतर्गत युद्धपोतों को नियमित रूप से मित्र देशों के साथ अंतर्राष्ट्रीय सहयोग और मित्रतापूर्ण संबंधों को मजबूत करने के लिए तैनात किया जाता है। दोनों देशों के बीच बढ़ते समुद्री महत्व और साझा समुद्री हित के लिए राष्ट्रीय लक्ष्यों के अभिसरण और संबंधों को और पुष्ट बनाने की दृष्टि से तरकश की यह नॉर्वे यात्रा अत्यंत महत्वपूर्ण है।
गृह मंत्रालय
श्रीमती स्मृति जुबिन ईरानी ने नई दिल्ली में पुलिस और सीएपीएफ में महिलाओं पर एक राष्ट्रीय सम्मेलन का उद्घाटन किया।
और अधिक महिला फोरेंसिक जांचकर्ताओं और साइबर अपराध विशेषज्ञों को प्रशिक्षित करने की जरूरत : श्रीमती ईरानी
केंद्रीय महिला एवं बाल विकास मंत्री श्रीमती स्मृति जुबिन ईरानी ने और अधिक महिला फोरेंसिक जांचकर्ताओं और साइबर अपराध विशेषज्ञों को प्रशिक्षित करने की जरूरत पर जोर दिया। पुलिस अनुसंधान एवं विकास ब्यूरो  द्वारा आयोजित पुलिस और सीएपीएफ में महिलाओं पर एक राष्ट्रीय सम्मेलन का उद्घाटन करने के बाद श्रीमती ईरानी ने ‘वन स्टॉप सेंटर फॉर वुमेन’ के लिए एक एसओपी बनाने की सलाह दी।
श्रीमती ईरानी ने सुझाव दिया कि सुरक्षा बलों में महिलाओं की भर्ती के समय उन्हें परामर्श दिया जाए ताकि वे अपने कैरियर के लिए बेहतर तरीके से तैयार हो सकें। उन्होंने खेद जताते हुए कहा कि समाज आज भी कामकाजी महिलाओं को पूर्वग्रह से देखता है और सफलता के लिए पुरुषों के प्रदर्शन को एकमात्र मानदंड मानता है।
श्रीमती ईरानी ने बाल कल्याण समितियों  के सदस्यों को प्रशिक्षण देने का भी प्रस्ताव रखा। उन्होंने एमएचए, सीडब्ल्यूसी, एनजीओ और आपराधिक न्यायिक प्रणाली के अन्य हितधारकों के बीच समन्वय की आवश्यकता पर जोर दिया ताकि एक बार यदि किसी को सजा हो जाए तो वह सजा के निष्पादन में देरी के लिए कानून के प्रावधानों का लाभ न उठा सकें।
राष्ट्रीय सम्मेलन का मुख्य उद्देश्य निम्नलिखित 2  विषयों पर चर्चा और विचार-विमर्श करना था :
- साइबर स्टाकिंग और महिलाओं को धमकाना: सुरक्षा के लिए कदम
- परिचालन क्षेत्रों में सीएपीएफ महिलाओं द्वारा चुनौतियों का सामना
इस सम्मेलन के गुणगान में श्रीमती स्मृति जुबिन ईरानी ने एक हैंड-आउट - "बीपीआर एंड डी मिरर - जेंडर बेंडर" जारी किया।
इस अवसर पर बीपीआरएंडडी के महानिदेशक श्री वी. एस. के. कौमुदी ने मुख्य अतिथि का स्वागत किया और पुलिस में शामिल महिलाओं से जुड़े साइबर अपराध के अलावा कार्यस्थल पर उत्पीड़न जैसे महत्वपूर्ण मुद्दों को उठाया। उन्होंने कहा कि ऐसी अनोखी चुनौतियां भी हैं जिनसे संचालन स्तर पर महिला अधिकारियों का सामना होता है। बीपीआरएंडडी के डीआईजी  श्री एस के ध्यानी ने बीपीआरएंडडी की ओर से धन्यवाद प्रस्ताव रखा।
संस्कृति मंत्रालय
अमृत महोत्सव श्रृंखला के अंतर्गत 1857 के प्रथम स्वाधीनता संग्राम की घटनाओं पर लखनऊ में भारत के सबसे बड़े ड्रोन शो का आयोजन
अमृत महोत्सव श्रृंखला के अंतर्गत 1857 के प्रथम स्वाधीनता संग्राम की घटनाओं पर लखनऊ में आज शाम भारत के सबसे बड़े ड्रोन शो का आयोजन किया गया। इस अवसर पर केंद्रीय संस्कृति एवं विदेश राज्य मंत्री श्रीमती मीनाक्षी लेखी और उत्तर प्रदेश के मुख्यमंत्री श्री योगी आदित्यनाथ केंद्र और राज्य सरकार के अधिकारियों के साथ उपस्थित थे।
इससे पहले कल, उत्तर प्रदेश के प्रधान सचिव  श्री मुकेश कुमार मेश्राम ने बताया कि संस्कृति मंत्रालय, भारत सरकार और पर्यटन एवं संस्कृति विभाग, उत्तर प्रदेश के संयुक्त तत्वावधान में ‘आज़ादी का अमृत महोत्सव’के अवसर परदेश के सबसे बड़े ड्रोन शो का आयोजन किया जा रहा है।
विशाल ड्रोन शो का आयोजन आज शाम रेजीडेंसी में किया गया, जो लखनऊ में 1857 की प्रथम क्रांति का साक्षी रही है। इस आयोजन में 500 से ज्यादा ड्रोन ने हिस्सा लिया।
केंद्रीय संस्कृति मंत्रालय में सचिव श्री गोविंद मोहन ने अपने वक्तव्य में कहा, “आज़ादी का अमृत महोत्सव’के अंतर्गत आयोजित होने वाले प्रत्येक कार्यक्रम के साथहमने सदैव इनका स्तर बढ़ाने का प्रयास किया है। ये आयोजन न केवल हमारी गौरवशाली विरासत के बारे में चिंतन करने में सहायता करते हैं, बल्कि जनता तक पहुंच बनाने, विशेषकर आज के नौजवानों की नई सोच के साथ तालमेल बैठाते हुए उन तक पहुंच बनाने में भी हमारी सहायता करते हैं।” उन्होंने इस बात का भी उल्लेख किया कि इस साल मार्च में ‘आज़ादी का अमृत महोत्सव’शुरु होने के बाद से अब तक 13,000 से ज्यादा कार्यक्रम आयोजित किये जा चुके हैं, जो इसे विश्व का सबसे विशाल स्मरणोत्सव बनाते हैं।
आज़ादी का अमृत महोत्सव’ के अंतर्गत आयोजित होने वाले सभी कार्यक्रम समग्र सरकार के दृष्टिकोण द्वारा निर्देशित हैं, जो एक समान लक्ष्य की दिशा में कार्य कर रहे सरकार के भीतर और बाहर के विविध हितधारकों को एक साथ लाते हैं। सभी पहलों को डिजिटल आउटरीच का निरंतर सहयोग प्राप्त हो रहा है और इनकी योजना जनभागीदारी के साथ बनाई गई है, ताकि इसे ‘जनता की पहल’ बनाया जा सके।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक207.03 करोड़ से अधिक टीके लगाए जा चुके हैं
12-14 आयु वर्ग में 3.96 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,28,261 हैं
पिछले 24 घंटों में 16,047 नए मामले सामने आए
स्वस्थ होने की वर्तमान दर 98.52 प्रतिशत
साप्ताहिक सक्रिय मामलों की दर 4.90 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 207.03 करोड़  से अधिक हो गया। इस उपलब्धि को 2,74,83,097 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.96 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
संचयी टीकाकरण खुराक कवरेज
|
|
स्वास्थ्य कर्मी
|
|
पहली खुराक
|
|
1,04,12,772
|
|
दूसरी खुराक
|
|
1,00,96,525
|
|
प्रीकॉशन खुराक
|
|
64,90,347
|
|
अग्रिम पंक्ति के कर्मी
|
|
पहली खुराक
|
|
1,84,32,304
|
|
दूसरी खुराक
|
|
1,76,81,389
|
|
प्रीकॉशन खुराक
|
|
1,26,13,719
|
|
12-14 वर्ष आयु वर्ग
|
|
पहली खुराक
|
|
3,96,04,796
|
|
दूसरी खुराक
|
|
2,88,55,319
|
|
15-18 वर्ष आयु वर्ग
|
|
पहली खुराक
|
|
6,13,95,012
|
|
दूसरी खुराक
|
|
5,15,90,257
|
|
18-44 वर्ष आयु वर्ग
|
|
पहली खुराक
|
|
55,99,08,236
|
|
दूसरी खुराक
|
|
51,04,02,579
|
|
प्रीकॉशन खुराक
|
|
3,58,29,498
|
|
45-59 वर्ष आयु वर्ग
|
|
पहली खुराक
|
|
20,37,69,068
|
|
दूसरी खुराक
|
|
19,56,73,969
|
|
प्रीकॉशन खुराक
|
|
2,24,37,847
|
|
60 वर्ष से अधिक आयु वर्ग
|
|
पहली खुराक
|
|
12,74,96,216
|
|
दूसरी खुराक
|
|
12,22,93,113
|
|
प्रीकॉशन खुराक
|
|
3,53,88,238
|
|
प्रीकॉशन खुराक
|
|
11,27,59,649
|
|
कुल
|
|
2,07,03,71,204
भारत में सक्रिय मामले आज 1,28,261 हैं। सक्रिय मामले, कुल पॉजिटिव मामलों के 0.29 प्रतिशत हैं।
नतीजतन, भारत में स्वस्थ होने की दर 98.52 प्रतिशत है। पिछले 24 घंटों में 19,539 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,35,35,610 हो गई है।
बीते 24 घंटे में कोरोना के 16,047 नए मामले सामने आए।
पिछले 24 घंटों में कुल 3,25,081 जांच की गई हैं। भारत ने अब तक कुल 87.88 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.90 प्रतिशत है और दैनिक रूप से पुष्टि वाले मामलों की दर 4.94 प्रतिशत है।
प्रधानमंत्री कार्यालय
प्रधानमंत्री ने रविदास जयंती पर दिल्ली स्थित श्री गुरु रविदास विश्राम धाम मंदिर में दर्शन किये
प्रधानमंत्री श्री नरेन्द्र मोदी ने रविदास जयंती के अवसर पर दिल्ली में श्री गुरु रविदास विश्राम धाम मंदिर में श्रद्धा सुमन अर्पित किये।
श्रृंखलाबद्ध ट्वीटों में प्रधानमंत्री ने कहा हैः
"रविदास जयंती के पुण्य अवसर पर आज मैंने दिल्ली के श्री गुरु रविदास विश्राम धाम मंदिर जाकर दर्शन किए।
सभी देशवासियों को रविदास जयंती की शुभकामनाएं।"
"संत रविदास जी का यह पवित्र धाम जन-जन के लिए एक प्रेरणास्थल है। मैं सौभाग्यशाली हूं कि एक सांसद के रूप में मुझे यहां के विकास कार्यों को पूरा करने का अवसर प्राप्त हुआ है।"
“दिल्ली में श्री गुरु रविदास विश्राम धाम मंदिर में अत्यंत विशेष पल।”
पर्यटन मंत्रालय
पर्यटन मंत्रालय ने राष्ट्रीय डिजिटल पर्यटन मिशन की स्थापना के लिए मसौदा रिपोर्ट पर अंतिम टिप्पणियां आमंत्रित की
पर्यटन मंत्रालय ने राष्ट्रीय डिजिटल पर्यटन मिशन की स्थापना करने के लिए 23 जुलाई, 2021 को पर्यटन उद्योग एवं डोमेन विशेषज्ञों के साथ परामर्श करने, इसके संदर्भ, मिशन, दृष्टिकोण, उद्देश्यों और राष्ट्रीय डिजिटल पर्यटन मिशन के समग्र दायरे को परिभाषित करने हेतु एक अंतर-मंत्रालयी टास्क फोर्स का गठन किया था।
टास्क फोर्स ने प्रस्तावित राष्ट्रीय डिजिटल पर्यटन मिशन पर एक मसौदा रिपोर्ट तैयार की है, जो अन्य मुद्दों के साथ-साथ परिकल्पित राष्ट्रीय डिजिटल पर्यटन मिशन के कार्यान्वयन के लिए डोमेन और प्रौद्योगिकी के सिद्धांतों, मानकों, डिजिटल स्टैक, शासन संरचना तथा कार्य योजना को निर्धारित करती है।
पर्यटन मंत्रालय ने राष्ट्रीय डिजिटल पर्यटन मिशन की स्थापना के लिए मसौदा रिपोर्ट पर हितधारकों से अंतिम टिप्पणियां आमंत्रित की हैं। जनता के सुझावों तथा फीडबैक के लिए मसौदा रिपोर्ट को वेबसाइट पर भी प्रकाशित किया गया है।
मसौदा रिपोर्ट में इस तथ्य पर भी ध्यान रखा गया है कि पर्यटन क्षेत्र अत्यधिक बिखरा हुआ है। पर्यटन के उपक्षेत्र जैसे परिवहन, आवास, रेस्तरां व खानपान, और व्यक्तिगत सेवाएं सभी बहुत अलग चुनौतियों और अवसरों के अधीन हैं।
यह भी देखा गया है कि केंद्र सरकार, राज्य सरकारों, सार्वजनिक क्षेत्र एवं निजी क्षेत्र द्वारा विकसित अधिकांश पर्यटन प्रणालियां एक सीमित दायरे में कार्य करती हैं। जिसकी वजह से, पर्यटन पारिस्थितिकी तंत्र सूचना के आदान-प्रदान के संयुक्त लाभों को प्राप्त करने में असमर्थ है। डेटा सिस्टम वर्तमान में एक आम भाषा का उपयोग करके एक-दूसरे के साथ संपर्क नहीं करते हैं, जिससे डेटा एनालिटिक्स और इसके बाद के नीति-निर्माण में कमी आ जाती है। इसे दूर करने के लिए, विभिन्न हितधारकों के बीच निर्बाध मानकीकृत डेटा विनिमय की आवश्यकता है।
राष्ट्रीय डिजिटल पर्यटन मिशन का दृष्टिकोण एक डिजिटल राजमार्ग के माध्यम से पर्यटन पारिस्थितिकी तंत्र के विभिन्न हितधारकों के बीच मौजूदा सूचना अंतर को दूर करना है।
राष्ट्रीय डिजिटल पर्यटन मिशन देश की तथा राज्य पर्यटन संगठनों, पर्यटन सेवा प्रदाताओं, पर्यटन स्थलों, उत्पादों, अनुभवों और पर्यटकों में फैले पर्यटन क्षेत्र में सूचना एवं सेवाओं के आदान-प्रदान की सुविधा के माध्यम से पर्यटन क्षेत्र में डिजिटलीकरण की पूरी क्षमता का उपयोग करने के उद्देश्य को प्राप्त करने की परिकल्पना करता है।
हितधारकों और आम जनता की टिप्पणियों/सुझावों के लिए रिपोर्ट व अधिसूचना दस्तावेज पर्यटन मंत्रालय की वेबसाइट: Tourist.gov.in पर अपलोड किए गए हैं।
वस्त्र मंत्रालय
केंद्र सरकार ने संशोधित प्रौद्योगिकी उन्नयन कोष के बजट परिव्यय में बढ़ोतरी की
केंद्रीय वस्त्र राज्य मंत्री श्रीमती दर्शन जरदोश ने आज कहा है कि 2023-24 के बजट में कपड़ा क्षेत्र के लिए 4,389.34 करोड़ रुपये का आवंटन किया गया है। उन्होंने लोकसभा में एक प्रश्न के लिखित उत्तर में यह जानकारी दी। उन्होंने कहा कि यह 2022-23 के संशोधित अनुमान से अधिक है, जो 3,579.61 करोड़ रुपये रहा है।
सरकार ने संशोधित प्रौद्योगिकी उन्नयन कोष  के बजट परिव्यय को संशोधित अनुमान 2022-23 में 650 करोड़ रुपये से बढ़ाकर बजट अनुमान 2023-24 के लिए 900 करोड़ रुपये कर दिया है। जहां तक कपड़ा क्षेत्र के विकास के लिए किये गए अन्य उपायों का संबंध है, तो वस्त्र मंत्रालय की विभिन्न पहल और योजनाओं/कार्यक्रमों में अनुसंधान, नवाचार एवं विकास; कपड़ा अवसंरचना विस्तार; शिक्षा, प्रशिक्षण व कौशल गतिविधियों का आयोजन, बाजार में क्रमागत उन्नति, निर्यात संवर्धन, गुणवत्ता नियंत्रण तथा मानकों में सुधार आदि जैसे सभी प्रमुख क्षेत्र सम्मिलित हैं। सरकार द्वारा लागू की गई कुछ प्रमुख योजनाओं में प्रमुख रूप से ये शामिल हैं: पीएम मेगा इंटीग्रेटेड टेक्सटाइल रीजन एंड अपैरल , प्रोडक्शन लिंक्ड इंसेंटिव  स्कीम, सिल्क समग्र, हस्तशिल्प क्षेत्र का उन्नयन, हथकरघा क्षेत्र का विकास, समर्थ - परिधान क्षेत्र में क्षमता निर्माण की योजना, जूट वस्त्र योजना का विकास, इंटेग्रेटेड वूल डेवलपमेंट प्रोग्राम  और नेशनल टेक्निकल टेक्सटाइल मिशन  आदि। ये योजनाएं तथा कार्यक्रम पैन-इंडिया आधार पर कपड़ा क्षेत्र के प्रचार और विकास की दिशा में उन्मुख हैं।
नवीन एवं नवीकरणीय ऊर्जा मंत्रालय
इरेडा ने नवीन और नवीकरणीय ऊर्जा मंत्रालय के साथ समझौता-ज्ञापन पर हस्ताक्षर किये, वर्ष 2022-23 के लिये वार्षिक कामकाज का लक्ष्य निर्धारित किया
|
|
- भारत सरकार ने परिचालन से राजस्व अर्जन के लिये 3,361 करोड़ रुपये का लक्ष्य निर्धारित किया है, जो पिछले वर्ष के अर्जन से लगभग 18 प्रतिशत अधिक है।
- सरकार ने निवल मूल्य पर लाभ, निवेश की गई पूंजी पर लाभ, कुल ऋण पर फंसे हुये कर्ज, परिसम्पत्ति कारोबारी लेन-देन और प्रति शेयर पर आय, आदि जैसे विभिन्न कामकाज-सम्बंधी प्रमुख मानदंडों को तय कर दिया है।
- इरेडा ने वित्तवर्ष 2021-22 के समझौता-ज्ञापन के मद्देनजर 96.54 अंक अर्जित करके शानदार कामकाज किया है।
नवीन और नवीकरणीय ऊर्जा मंत्रालय के सचिव श्री भूपिन्दर सिंह भल्ला और इरेडा के अध्यक्ष व प्रबंध निदेशक श्री प्रदीप कुमार दास ने मंत्रालय तथा इरेडा के वरिष्ठ अधिकारियों की उपस्थिति में समझौता-ज्ञापन पर हस्ताक्षर किये
भारतीय अक्षय ऊर्जा विकास एजेंसी लिमिटेड  ने नवीन और नवीकरणीय ऊर्जा मंत्रालय के साथ एक समझौता-ज्ञापन पर हस्ताक्षर किये और इसी क्रम में वर्ष 2022-23 के लिये वार्षिक कामकाज का लक्ष्य भी निर्धारित कर दिया। नवीन और नवीकरणीय ऊर्जा मंत्रालय के सचिव श्री भूपिन्दर सिंह भल्ला और इरेडा के अध्यक्ष व प्रबंध निदेशक श्री प्रदीप कुमार दास ने आज मंत्रालय तथा इरेडा के वरिष्ठ अधिकारियों की उपस्थिति में समझौता-ज्ञापन पर हस्ताक्षर किये।
भारत सरकार ने परिचालन से राजस्व अर्जन के लिये 3,361 करोड़ रुपये का लक्ष्य निर्धारित किया है, जो पिछले वर्ष के अर्जन से लगभग 18 प्रतिशत अधिक है। सरकार ने निवल मूल्य पर लाभ, निवेश की गई पूंजी पर लाभ, कुल ऋण पर फंसे हुये कर्ज, परिसम्पत्ति कारोबारी लेन-देन और प्रति शेयर पर आय आदि जैसे विभिन्न कामकाज-सम्बंधी प्रमुख मानदंडों को भी तय कर दिया है।
श्री प्रदीप कुमार दास ने बताया कि इरेडा पिछले दो वित्त वर्षों से शानदार कामकाज कर रहा है और वह इन लक्ष्यों को पूरा करने के लिये तत्पर है। कंपनी ने वित्त वर्ष 2022-23 की दूसरी तिमाही में कर बाद लाभ में 67 प्रतिशत की उछाल दर्ज की है, जो पिछले वर्ष की इसी अवधि की तुलना में अधिक है। सबसे महत्त्वपूर्ण यह है कि पिछले वित्त वर्ष की तुलना में, अटके हुये कर्जों में भी कमी आई है और वह दूसरी तिमाही में 4.87 प्रतिशत से घटकर 2.72 प्रतिशत हो गया है।
इरेडा ने वित्त वर्ष 2021-22 के समझौता-ज्ञापन के मद्देनजर 96.54 अंक अर्जित करके शानदार कामकाज किया है। आज के दिन तक कंपनी ने 3,068 से अधिक नवीकरणीय ऊर्जा परियोजनाओं का वित्त पोषण किया है। उल्लेखनीय है कि 1,41,622 करोड़ रुपये का कुल ऋण मंजूर किया गया और कंपनी ने 90,037 करोड़ रुपये के ऋणों का आवंटन कर दिया है। इस तरह कंपनी देश में 19,502 मेगावॉट अतिरिक्त नवीकरणीय ऊर्जा क्षमता का समर्थन कर रही है।
भारतीय प्रतिस्पर्धा आयोग
सीसीआई ने एमराल्ड सेज इन्वेस्टमेंट लिमिटेड द्वारा अपोलो टायर्स लिमिटेड में 9.93% हिस्सेदारी के प्रस्तावित अधिग्रहण को मंजूरी दी
भारतीय प्रतिस्पर्धा आयोग  ने एमराल्ड सेज इन्वेस्टमेंट लिमिटेड द्वारा अपोलो टायर्स लिमिटेड में 9.93% हिस्सेदारी के प्रस्तावित अधिग्रहण को मंजूरी दी है। प्रस्तावित संयोजन में एमराल्ड सेज इन्वेस्टमेंट लिमिटेड  के लिए 10.80 करोड़ अनिवार्य रूप से परिवर्तनीय वरीयता वाले शेयरों के द्वारा सदस्यता की परिकल्पना की गई है जिसके बाद एमराल्ड की अपोलो टायर्स लिमिटेड  की चुकता शेयर पूंजी में 9.93 प्रतिशत हिस्सेदारी हो जाएगी।
एमराल्ड एक निवेश होल्डिंग कंपनी है जिसका गठन मॉरीशस के कानूनों के तहत किया गया है। एमराल्ड के शेयरधारक कुछ निजी इक्विटी फंड हैं जिनका प्रबंधन वारबर्ग पिंकस एलएलसी करता है, जो कुछ निजी इक्विटी फंडों के लिए एक प्रबंधक के रूप में भी कार्य करता है। इन निजी इक्विटी फंडों के स्वामित्व वाली पोर्टफोलियो कंपनियां ऊर्जा, वित्तीय सेवाओं, स्वास्थ्य और उपभोक्ता, औद्योगिक और व्यावसायिक सेवाओं, प्रौद्योगिकी, मीडिया और दूरसंचार सहित विभिन्न क्षेत्रों में सक्रिय हैं।
अपोलो, मोटर वाहन टायर का निर्माण और बिक्री करती है। अपोलो समूह के उत्पाद पोर्टफोलियो में पैसेंजर कार, स्पोर्ट्स यूटिलिटी व्हीकल, मल्टी यूटिलिटी व्हीकल, लाइट ट्रक आदि के लिए टायर निर्माण और रिट्रेडिंग मैटेरियल शामिल हैं।
सीसीआई का विस्तृत आदेश जल्द ही जारी किया जायेगा।
एएम/जेके/
(Visitor Counter : 92
प्रधानमंत्री कार्यालय
प्रधानमंत्री ने मीराबाई चानू को टोक्यो ओलंपिक के भारोत्तोलन स्पर्धा में रजत पदक जीतने पर बधाई दी
प्रधानमंत्री श्री नरेन्द्र मोदी ने टोक्यो ओलंपिक 2020 में भारोत्तोलन स्पर्धा में रजत पदक जीतने पर मीराबाई चानू को बधाई दी है।
प्रधानमंत्री ने एक ट्वीट में कहा,“@टोक्यो 2020 की इस से अधिक सुखद शुरुआत नहीं हो सकती थी। भारत @मीराबाई_चानू के शानदार प्रदर्शन से उत्साहित है। भारोत्तोलन में रजत पदक जीतने के लिए उन्हें बधाई। उनकी सफलता हर भारतीय को प्रेरित करती है। #Cheer4India #Tokyo2020"
एमजी/एएम/एजी/डीसी
(